บาทเปิด 31.93 บาทต่อดอลล่าร์ ก่อนอ่อนค่า
เงินบาทเปิดตลาด 31.93 บาทต่อดอลล่าร์ ก่อนอ่อนค่าในรอบเกือบ 4 เดือนมาที่ 32.04 หลังดอลล์แข็งค่าเทียบสกุลเงินหลักๆ
9 พ.ค. 2561

เงินบาทเปิดตลาด 31.93 บาทต่อดอลล่าร์ ก่อนอ่อนค่าในรอบเกือบ 4 เดือนมาที่ 32.04 หลังดอลล์แข็งค่าเทียบสกุลเงินหลักๆ
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 31.93 บาท/ดอลลาร์ อ่อนค่าจากช่วงเย็นวานนี้ที่ปิดตลาดที่ระดับ 31.90 บาท/ดอลลาร์ โดยล่าสุดเงินบาทอ่อนค่าไปแตะระดับ 32.04 บาท/ดอลลาร์ ซึ่งนับเป็นการอ่อนค่าสุดในรอบเกือบ 4 เดือน นับตั้งแต่ 12 ม.ค.61
ทั้งนี้ เงินบาทยังมีแนวโน้มอ่อนค่าได้ต่อ หลังจากที่ดอลลาร์สหรัฐปรับตัวแข็งค่าเมื่อเทียบกับค่าเงินสกุลอื่นในวงกว้าง เนื่องจากมีมุมมองในทางลบต่อตลาดเกิดใหม่ (Emerging Market) หลังจากที่อัตราผลตอบแทนพันธบัตรสหรัฐระยะยาว พุ่งขึ้นไปแตะระดับ 3% ซึ่งทำให้นักลงทุนกังวลว่าราคาสินทรัพย์ในตลาดเกิดใหม่จะ Overprice
"นักลงทุนต่างประเทศมีมุมมองในเชิงร้ายต่อตลาดเกิดใหม่ หลังจากบอนด์ยีลด์พุ่งแตะ 3% นักลงทุนจึงกังวลว่าราคาสินทรัพย์ของตลาดเกิดใหม่จะ Overprice ประกอบกับที่ผ่านมาค่าเงินของตลาดนี้แข็งค่ามาโดยตลอด" นักบริหารเงินระบุ
นักบริหารเงิน คาดว่าวันนี้เงินบาทจะเคลื่อนไหวในกรอบ 32.00-32.10 บาท/ดอลลาร์